als_Latn dik_Latn tur_Latn
Video/ Rama kalon para çadres së opozitës, protestuesit: Kriminel!Postuar më: 05 March 2017 14:00
Kryeministri Edi Rama kaloi ditën e sotme pranë protestuesve tek “Çadra e lirisë”, i shoqëruar nga disa truproja teksa dilte nga Kryeministria.
I veshur me një pallto të gjatë ngjyrë të zezë dhe i rrethuar nga 4 truproja, Kryeministri Edi Rama kaloi në këmbë përpara çadrës së opozitës duke shkaktuar reagim të fortë tek protestuesit.
Sapo panë kryeministrin duke kaluar bulevardin nga zyra e tij drejt godinës së Kryesisë së Kuvendit, protestuesit nisën të fërshëllenin dhe ta ofendonin, duke i kërkuar dorëheqjen.
Protestuesit janë ndjerë të provokuar dhe kanë shpërthyer në sharje ndaj Ramës duke thirrur “hajdut”, “kriminel”, madje janë dëgjuar edhe nga ata që shanin në kor sikurse ndodh shpesh nëpër stadium.
“Rama ik, hajdut kriminel”,- kanë qenë disa prej thirrje të turmës së protestuesve. Ndërkohë, nga ana e Kryeministrit nuk pati asnjë reagim.
Dje, kreu i qeverisë deklaroi se ishte i gatshëm të dialogonte me opozitën madje edhe në çadrën e protestës. Por, Lulzim Basha iu përgjigj duke i thënë se, në çadrën opozitare mund të shkonte vetëm për të firmosur dorëheqjen e tij.
Lexo edhe:
als_Latn als_Latn als_Latn als_Latn als_Latn als_Latn als_Latn als_Latn